
Αριθ. 828 (1) 

Ανάκληση της 585/13.6.89 αποφάσεως του Νομάρχη Ηλείας ως πα¬ 
ρανόμως εκδοθείσας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα με το Ν.Δ. 

532/70. 

2. Τις διατάξεις του άρθρου 117 παρ. 3 του Συντάγματος της χώ¬ 
ρας. 

3. Τις διατάξεις του Ν.Δ. 86/1969 «Περί Δασικού Κώδικά και του 

Ν/ 

998/71. 

4. Τις διατάξεις του Ν.Δ. 261/1968 «Περί χρόνου ανακλήσεως των 
παρανόμων διοικητικών πράξεων». 

5. Την αριθ. 585/13.6.89 απόφαση Νομάρχη Ηλεία με την οποία 
ανακλήθηκε η αριθ. 2394/17.10.85 απόφαση Νομάρχη Ηλείας που 
κηρύχθηκε αναδασωτέα έκταση 6,534 στρεμ. στη θέση «Ποτιστικό» 
της Κοινότητας Κάστρου Ηλείας. 

6. Το με αριθ. 101544/12953/20.10.89 έγγραφο ΥΠ.ΓΕ που 
γνωρίζει ότι η παραπάνω Νομαρχιακή απόφαση εκδόθηκε εσφαλ¬ 
μένα. 

7. Τις από 26.10.89 νέες εκθέσεις φωτοερμηνείας της έκτασης των 
6,534 στρ. από τους Δασολόγους του Δασαρχείου Αμαλιάδας Διον. 
θωμόπουλου και Λυκ. Πολυχρονόπουλου σύμφωνα με τις οποίες προ- 
κείπτει ότι η έκταση τα έτη 1945 και 1960 ήταν αμμώδης με δασική 
βλάστηση. 

8. Το με αριθ. 65906/10505/19.3.91 έγγραφο Υπουργείου Γε¬ 
ωργίας (Δ/νση προστασίας δασών τμήμα Νομικών υποθέσεων) σχετικό 
μ’ ανάκληση της αριθ. 585/13.6.89 αποφάσεως τ. Νομάρχη Ηλείας 
ως παρανόμως εκδοθείσης. 

9. Την πρόταση του αναπληρωτή Δ/ντή Δασών για ανάκληση της 
παραπάνω απόφασης, αποφασίζουμε: 

Ανακαλούμε την αριθ. 585/13.6.1989 νομαρχιακή απόφαση ως 
παρανόμως εκδοθείσα και επαναφέρουμε σε ισχύ την αριθ. 2394/ 
17.10.85 όμοια απόφαση με την οποία κηρύχθηκε αναδασωτέα έκταση 
6,534 στρεμ. στη θέση «Ποτιστικό» της Κοινότητας Κάστρου που έχει 
καταληφθεί από τον Σπύρο Καρατζαφέρη κάτοικο Αθηνών. 

Η παρούσα να δημοσιευθεί στην Εφημερίδα της Κυβερνήσεως. 
Πύργος, 30 Απριλίου 1991 
Ο Νομάρχης 
ΓΕΡ. ΚΟΥΤΑΒΑΣ 

ΑΝΑΚΟΙΝΩΣΕΙΣ 

Αριθ. Α12α/φ.9/33838 (2) 

Ειδοποίηση παρακατάθεσης αποζημίωσης για ακίνητα που έχουν 
απαλλοτριωθεί με την απόφαση Π. 1189/288/10.3.87 Φ.Ε.Κ. 
347/30.4.1987 τ.Δ' των Υπουργών Οικονομικών και ΠΕ.ΧΩ.ΔΕ. 
για την κατασκευή της οδού Βέρβα - Δίστομο - Παραλία Διστόμου 
(Χ.Θ. 1 + 000 Χ.Θ. 2 + 247,30) στο Νομό Βοιωτίας. 

Ο ΥΠΟΥΡΓΟΣ ΠΕΧΩΔΕ 

Έχοντας υπόψη: 

1. Τις διατάξεις των άρθρων 7 και 8 του ν.δ/τος 797/1971 «για 
αναγκαστικές απαλλοτριώσεις» (Φ.Ε.Κ. 1/1.1.1971 τ.Δ'). 

2. Τις διατάξεις του π.δ/τος 69/8.2.1988 «για τον οργανισμό της 
Γενικής Γραμματείας Δημοσίων Έργων» (Φ.Ε.Κ. 28/16.2.88 τ.Α'). 

3. Τον πίνακα παρακατάθεσης των αποζημιώσεων κατά ιδιοκτησία 
με ημερομηνία 12.11.1990 όπως έχει συνταχθεί σε εκτέλεση της από¬ 
φασης 23/6.4.1988 του Μονομελούς Πρωτοδικείου Λειβαδιάς. 

4. Την εξουσιοδοτική απόφαση του Υπουργού ΠΕ.ΧΩ.ΔΕ Δ 17α/ 
01/79/24.8.1989 Φ.Ε.Κ. 666/6.9.89 τ.'Δ' ειδοποιούμε τα πρό¬ 
σωπα που έχουν ή αξιώνουν εμπράγματα δικαιώματα στα ακίνητα 
που έχουν απαλλοτριωθεί με την απόφαση που αναφέρεται στο θέμα ότι, 
η αποζημίωση των εκτάσεων και των επικειμένων τους, όπως σημειώ¬ 
νονται στα σχετικά κτηματολόγια, έχει κατατεθεί στο Γραφείο Παρ/ 
κών Λειβαδιάς με την έκδοση του γραμματίου παρακαταθήκης 
20465/3.5.1991 συνολικού ποσού 64.500 δραχμών. 

Η αποζημίωση έχει κατατεθεί υπέρ των φερομένων ως ιδιοκτητών 
κατά τις ενδείξεις των σχετικών κτηματολογίων σε συνδυασμό με τις εν¬ 
δείξεις της καθοριστικής των αποζημιώσεων απόφασης και θα κατα¬ 
βληθεί στα πρόσωπα που θα αναγνωριστούν δικαιούχοι με απόφαση του 
Μονομελούς Πρωτοδικείου της περιφέρειας των ακινήτων. 

Αθήνα, 15 Μαΐου 1991 

Με εντολή Νομάρχη 
Η Τμηματάρχης 
ΒΑΡΒ. ΓΚΟΤΣΟΥΛΙΑ 

-♦- 

Αριθ. 2127 (3) 

Ανακοίνωση παρακατάθεσης αποζημίωσης για απαλλοτρίωση ακινή¬ 
του για την κατασκευή του έργου «Κατασκευή της παραλιακής οδού 
Ν. Περάμου Καβάλας». 

Ο ΝΟΜΑΡΧΗΣ ΚΑΒΑΛΑΣ 

Σύμφωνα με τα άρθρα 7 και 8 του Ν.Δ. 797/71 «περί αναγκαστι¬ 
κών απαλλοτριώσεων» γνωστοποιεί: 

α) Σε όσους έχουν ή διεκδικούν δικαιώματα κυριότητας στα ακίνητα 
που απαλλοτριώνονται αναγκαστικά με την απόφασή μας Τ 3385/ 
17.4.89 (ΦΕΚ 267/9.5.89 τ. Δ") για την κατασκευή του έργου «Κα¬ 
τασκευή της παραλιακής οδού Ν. Περάμου Καβάλας». 

β) Στους ενυπόθηκους δανειστές και στους τρίτους διεκδικητές των 
ακινήτων αυτών ανακοινώνει ότι η αποζημίωση της εδαφικής επιφά¬ 
νειας και των επικειμένων της, όπως περιγράφονται στον σχετικό κτη- 
ματολογικό πίνακα, η οποία καθορίστηκε με την 25/1990 απόφαση 
του Μονομελούς Πρωτοδικείου Καβάλας, έχει παρακατατεθεί στο γρα¬ 
φείο παρακαταθηκών Καβάλας. Σχετικά έχει εκδοθεί το με ( αριθμό 
29277/9.5.1991 Γραμμάτιο συστάσεως παρακαταθήκης ποσού 
δραχ. εκατόν δέκα εννιά χιλιάδων (119.000). 

Η αποζημίωση θα αποδοθεί σε εκείνους που θα αναγνωρισθούν δι¬ 
καιούχοι με την νόμιμη διαδικασία, 

Η ανακοίνωση αυτή να δημοσιευθεί στην Εφημερίδα της Κυβερνή- 
σεως. · 

Καβάλα, 10 Μαΐου 1991 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 


Αριθ. 652 (4) 

Ανακοίνωση παρακατάθεσης αποζημιώσεως για απαλλοτρίωση ιδιο¬ 
κτησιών προς κατασκευή εργασιών βελτίωσης της παραλιακής οδού 

Ν. Περάμου - Καβάλας στο τμήμα οικισμού Παληό. 

Ο ΠΡΟΕΔΡΟΣ ΤΟΥ ΝΟΜ. ΤΑΜΕΙΟΥ ΚΑΒΑΛΑΣ 

Σύμφωνα με τα άρθρα 7 & 8 του Ν.Δ. 797/71 «περί αναγκαστικών 
απαλλοτριώσεων» γνωστοποιούμε ότι: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν με την υπ’ αριθ. Τ. 3385/17.4.89 απόφαση 
του Νομάρχη Καβάλας, που δημοσιεύθηκε στο ΦΕΚ 267/9.5.89 τεύ¬ 
χος Δ’ για λόγους δημόσιας ωφέλειας και ειδικότερα γιά την βελτίωση 
της παραλιακής οδού Ν. Περάμου - Καβάλας στο Τμήμα του οικισμού 
Παληό. 

β) Τους ενυπόθηκους δανειστές και τους τρίτους διεκδικητές των 
απαλλοτριωθεισών ιδιοκτησιών, ότι η αποζημίωση που καθορίσθηκε με 
την 25/1990 απόφαση του Μονομελούς Πρωτοδικείου Καβάλας υπέρ 
κληρονόμων του αποβιώσαντος Νικολάου Γιννικόπουλου, έχει ήδη πα¬ 
ρακατατεθεί στο Ταμείο Παρακαταθηκών και Δανείων με το 29277/ 
9.5.91 γραμμάτιο σύστασης παρακατάθεσης δραχμών εκατόν δέκα εν¬ 
νέα χιλιάδων (119.000). 

Η άνω αποζημίωση θ’ αποδοθεί στα πρόσωπα που θ’ αναγνωρισθούν 
δικαιούχοι κατά τήν νόμιμη διαδικασία. 

Η παρούσα ανακοίνωση να δημοσιευθεί στην Εφημερίδα της Κυβερ- 
νήσεως. 

Καβάλα, 15 Μαΐου 1991 

Ο Πρόεδρος Ν.Τ. Νομ. Καβάλας 
ΧΡ. ΑΘΑΝΑΣΙΑΔΗΣ 

-♦- 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(5) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του δήμου Βούλας (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α’ 58). 

2. Τις διατάξεις του π.δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (Α' 138), όπως τροποποιήθηκε με το από 19.6.1987 π.δ/γμα 
(Δ' 592). 

3. Τις διατάξεις του π.δ/τος 510/1979 «Περί ρύθμίσεως θεμάτων 
μεταφοράς συντελεστού δομήσεως κατά το ν. 880/1979» (Α' 154) 
όπως τροποποιήθηκε με το υπ’αριθ. 367/1987 π.δ/γμα (Α' 163). 

4. Τις διατάξεις των άρθρων 2, 3 και 7 του ν. 1023/1980 «Περί συ¬ 
στάσεως Υπουργείου Χωροταξίας Οικισμού και Περιβάλλοντος» (Α' 
57). 

5. Τις διατάξεις του άρθρου 23 παρ. 1 εδ. ιδτουν. 1558/1985 «Κυ¬ 
βέρνηση και Κυβερνητικά Όργανα» (Α' 137). 

6. Την από 12.12.1988 (16.1.1989) αίτηση των Γιάννη Κεφάλα, 
Μόδεστου Κεφάλα, Γεωργίου Κεφάλα και Μαίρης Δημητρίου. 

7. Την 6318/27.2.1969 πράξη σύστασης οριζοντίου ιδιοκτησίας 
ενώπιον του συμβολαιογράφου Αθηνών Νικολάου Δημ. Ρεβέλα. 

8. Τις 214/1989 και 41/1990 γνωμοδοτήσεις του Κεντρικού Συμ¬ 
βουλίου Χωροταξίας Οικισμού και Περιβάλλοντος. 

9. Την 19395/30.3.1990 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς συντελεστή δόμη¬ 
σης που εγκρίθηκε με το από 29.7.1983 π.δ/γμα (Δ' 280) από το βα- 
ρυνόμενο (ρυμοτομούμενο) ακίνητο που βρίσκεται εντός του ρυμοτομι¬ 
κού σχεδίου του δήμου Ν. Ηρακλείου (Ν. Αττικής) στο οικοδομικό τε¬ 
τράγωνο 339 για το οποίο έχει εκδοθεί ο υπ’ αριθ. 608/1989 σχετικός 

τίτλος δικαιώματος μεταφοράς συντελεστή δόμησης, σε άλλο ακίνητο 
(ωφελούμενο) που βρίσκεται εντός του ρυμοτομικού σχεδίου του δήμου 
Βούλας (Ν. Αττικής) και επί της οδού Ρόδου 42 φερόμενο ως ιδιοκτησία 
Ιωάννη Κεφάλα, Γεωργίου Κεφάλα, Μόδεστου Κεφάλα, Μαρίας Δημη- 
τρίου και της Αικατερίνης Δεληνταδάκη όπως το ωφελούμενο ακίνητο 
φαίνεται με στοιχεία α, π, β, γ, ρ, δ, α, στο σχετικό πρωτότυπο διά¬ 
γραμμα σε κλίμακα 1:200 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την υπ’'αρ. 52908/1991 
πράξη του και αντίτυπό του σε φωτοσμίκρυνση δημοσιεύεται με το πα¬ 
ρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης. είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 143,33 τ.μ. που αντιστοιχεί σε 192,458 τ.μ. 
του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 955,50 τ.μ. 

β. Ποσοστό κάλυψης: 43,8%. 

γ. Συντελεστής δόμησης: 0,75. 

δ. Μέγιστο επιτρεπόμενο ύψος των κτιρίων: εννέα μέτρα και ογδόντα 
πέντε εκατοστά του μέτρου (9,85 μ.). 

ε. Το κτίριο πρέπει να ανεγερθεί εντός του ωφελουμένου ακινήτου 


σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την /1991 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

Άρθρο 2 

Εγκρίνεται η χορήγηση νέου τίτλου μεταφοράς συντελεστή δόμησης 
στο όνομα των Ιωάννη Κεφάλα, Γ εωργίου Κεφάλα, Μόδεστου Κεφάλα 
και Μαρίας Δημητρίου του υπολειπομένου και μη χρησιμοποιηθέντος 
εμβαδού 28.872 τ.μ. σε αντικατάστατη του 608/1989 τίτλου. 

Άρθρο 3 

Ή ισχύς του παρόντος διατάγματος αρχίζει από τη δημοσίευσή του 
στην. Εφημερίδα της Κυβερνήσεως. 

Στον Τπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 27 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ _ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΟΝ ΕΡΓΟΝ 

ΣΤΕΦΑΝΟΣ ΜΑΝΟΣ 

ΑΠΟΦΑΣΕΙΣ 

Αριθ. 1396 (6) 

. Χαρακτηρισμός οδού Τραυλιάτα - Κάστρο Ν. Κεφ/νίας ως κοινοτικής 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Το Ν. 3200/1955 «περί διοικητικής αποκέντρωσης» και συ¬ 
μπληρώθηκε μεταγενέστερα. 

2. Το από 23.10.1928 Π.Δ. «περί καθορισμού των όρων και περιο¬ 
ρισμών της εντός και εκτός της ζώνης των πόλεων κ.λπ. του κράτους 
ανεγέρσεως οικοδομών» όπως τροποποιήθηκε με το Π.Δ. 6/17.10.7,8 
(ΦΕΚ 538 Δ) «περί καθορισμού των όρων και περιορισμών δομήσεως 
εκτός σχεδίου» και το από 31.5.1985 (ΦΕΚ 270 Δ) Π.Δ.. 

3. Το από 23.10.1959 Β.Δ. «περί μέτρων τινών δια την ασφάλεια 
της υπεραστικής συγκοινωνίας» (ΦΕΚ 252/14.11.1959). 

4. Το Ν. 1558/1985 (ΦΕΚ 137 Α) άρθρο 27 για τη σύσταση του 
Υπουργείου ΠΕΧΩΔΕ. 


5. Το πρακτικό 78ο/6.12,1990 θέμα 2ο του Συμβουλίου Χωροτα¬ 
ξίας Οικισμού και Περιβάλλοντος Ν. Κεφαλληνίας στο οποίο γνωμοδο- 
τεί το Συμβούλιο τούτο υπέρ του χαρακτηρισμού της οδού Τραυλιάτα - 
Κάστρο ως κοινοτικής όπως φαίνεται στο συνημμένο απόσπασμα χάρ¬ 
του σύμφωνα με τις διατάξεις 24.5.1985 Π.Δ. (ΦΕΚ 270 Δ). 

6'. Το απόσπασμα πρακτικού 6/1990 της Κοινότητας Περατάτων 
που διαβιβάστηκε στην Νομαρχία και κοινοποιήθηκε στο Τμήμα Πολε¬ 
οδομίας και Π.Ε. με το 549/1990 έγγραφο της Κοινότητας Περατά¬ 
των από το οποίο προκύπτει ότι η οδός που ενώνει τους οικισμούς Τραυ¬ 
λιάτα - Κάστρο αποτελεί τη μοναδική κοινοτική οδό, αποφασίζουμε: 

Χαρακτηρίζουμε την οδό που ενώνει τους οικισμούς Τραυλιάτα - Κά¬ 
στρο ως κοινοτική οδό. 

Η απόφαση αυτή να δημοσιευθεί στην Εφημερίδα της Κυβέρνή- 
σεως. 

Αργοστόλι, 7 Μαΐου 1991 
Ο Νομάρχης 

ΝΙΚΟΛΑΟΣ ΒΟΥΔΟΥΡΗΣ 

ΑΝΑΚΟΙΝΩΣΕΙΣ 


(7) 

Ειδοποίηση για γενόμενη παρακατάθεση αποζημιώσεως λόγω προσχυ- 
ρώσεως με τις με αριθμούς 12/1985 και 10/1990 πράξεις τακτο- 
ποιήσεως και αναλογισμού αποζημιώσεως της Διεύθυνσης Τεχνι¬ 
κών Υπηρεσιών Νομού Ημαθίας και του Πολεοδομικού τμήματος 
του Δήμου Βέροιας αντίστοιχα. 

Ο Φώτιος Κατσώχης του Δημητρίου και θεοδώρα σύζυγος Φωτίου 
Κατσώχη, κάτοικος Βέροιας (Ολύμπου 16) με τα με αριθμούς 28998/ 
15.5.1991 και 29005/16.5.1991 γραμμάτια παρακαταθήκης του 
Ταμείου Παρακαταθηκών και Δανείων του γραφείου Παρακαταθηκών 
Βέροιας κατέθεσαν τα ποσά των τριακοσίων πενήντα πέντε χιλιάδων 
(335.000) δραχμών και των πεντακοσίων (500) δραχμών αντίστοιχα 
ήτοι συνολικά κατέθεσαν το ποσό των τριακοσίων πενήντα πέντε χιλιά¬ 
δων πεντακοσίων (355.500) δραχμών για την παρακάτω αιτία: 

Υπέρ τού Ελληνικού Δημοσίου σαν αποζημίωση απαλλοτριουμένου 
(προσκυρούμενοι) τμήματος οικοπέδου (39,50) τετρ. μέτρων κείμενου 
μέσα στην πόλη της Βέροιας στο τέρμα της οδού Προύσης ΟΤ 477 εκ 
του με αριθμού 424 γ διαθεσίμου οικοπέδου του Δημοσίου εμφαινομέ- 
νου με τον αριθμό (7) και με τα στοιχεία 92 - 91 - 49 - 52 - 92 στο με 
αριθμό (9) άλλοτε οικόπεδο της Παρέσσας συζύγου Ιωάννου Υφαντίδου 
και τώρα οικόπεδο των καταθετών Φωτίου και θεοδώρας Κατσώχη 
σύμφωνα με τις με αριθμούς 12/1985 και 10/1990 πράξεις τακτο- 
ποιήσεως και αναλογισμού αποζημίωσης της Διεύθυνσης Τεχνικών 
Υπηρεσιών Ν. Ημαθίας και του Πολεοδομικού τμήματος του Δήμου Βέ¬ 
ροιας αντίστοιχα και σύμφωνα με την με αριθμό 16/ΑΠΛ/1991 από¬ 
φαση του Μονομελούς Πρωτοδικείου Βέροιας. 

Ήτοι (39,50) τετρ. μέτρα επί (9.000) ίσον (355.500) δραχμές. 
Αριθμός δηλώσεως Φ.Μ.Α. 623/15.5.1991 Δ.Ο.Υ. Βέροιας και αριθ¬ 
μός διπλότυπου εισπράξεως 4474166/15.5.1991 Δ.Ο.Υ. Βέροιας. 

Τα προαναφερόμενα γραμμάτια συστάσεως παρακαταθήκης κατατέ¬ 
θηκαν για φύλαξη και για έκδοση και παράδοση αντιγράφων στην Συμ¬ 
βολαιογράφο Βέροιάς Δανάη Αλεξίδου που συνέταξε με την με αριθμό 
25062/16.5.1991 πράξη καταθέσεως. 

Βέροια, 17 Μαΐου 1991 ^ 

Ο Πληρεξούσιος Δικηγόρος 
ΘΕΟΦΑΝΗΣ ΗΛΙΑ ΑΖΙΖΟΓΛΟΥ 

(Αριθμ. διπλοτύπου του Δημ. Ταμ. Δικ. Εισπρ. Αθηνών 470145/91 
της 23.5.91). 


Ανακοίνωση παρακαταθέσεως αποζημιώσεως λόγω αναγκαστικής 
προσκυρώσεως και ρυμοτομίας ακινήτου κειμένου στις Αχαρνές Ατ¬ 
τικής. , 

Δια της υπ’ αριθ. 9/1987 πράξεως προσκύρωσης του Πολεοδομικού 
Γραφείου Αχαρνών Αττικής, κυρωθείσης δια της υπ’ αριθ. 12604/ 
836/1988 απόφασης της Νομαρχίας Ανατολικής Αττικής, προσεκυ- 
ρώθη εις την ιδιοκτησία την σημειουμένη δια του αριθμού (1), εις το από 
23.3.1987 τοπογραφικό διάγραμμα, το συνοδεύον την άνω πράξιν, 
ανήκουσαν, πράγματι, στην Δήμητρα συζ. Νικολάου Κυριακή, τμήμα 
με στοιχεία 36 - 33 - 34 - 35 - 36, εμβαδού τριάντα εξ τετρ. μέτρων 
και εννενήντα εκατοστών (36,90), της ιδιοκτησίας με αριθμό (2), του 
άνω διαγράμματος και φερομένης ως ανήκουσας στον Ελευθέριο Λίβα, 
αλλά πράγματι ανήκουσας στους νομίμους κληρονόμους του, Ευτυχία 
συζ. Ιωάννου Καρατζαχαλιώτη, Ανθή χήρα Ελευθ. Λίβα και Δημήτριο 
Ελευθ. Λίβα. 

Προσέτι, η αυτή ως άνω ιδιοκτησία με αριθμό (1), του άνω διαγράμ¬ 
ματος, διετάχθη να αποζημιώσει λόγω ρυμοτομίας την ιδιοκτησία με 
αριθμό (2), του από 23.3.1987 ως άνω τοπογραφικού διαγράμματος, 
φερομένη ως ανήκουσα στον Ελευθέριο Λίβα, αλλά ανήκουσαν πραγμα¬ 
τικά στους πιο πάνω αναφερομένους νομίμους κληρονόμους του, για 
έκταση με στοιχεία 33 - 32 - 31 - 34 - 33, του άνω τοπογραφικού δια¬ 
γράμματος, εμβαδού εξήντα τεσσάρων τετρ. μέτρων και εβδομήντα πέ¬ 
ντε εκατοστών (64,75). Της οριστικής τιμής μονάδος αποζημιώσεως 
καθορισθείσης δυνάμει της υπ’ αριθ. 2846/1991 αποφάσεως του Εφε- 
τείου Αθηνών στο ποσόν των δραχμών δώδεκα χιλιάδων (12.000) 
κατά τετρ. μέτρο, εγένετο παρακατάθεσις, στην Κεντρική Υπηρεσία 
Αθηνών του Ταμείου Παρακαταθηκών και Δανείων, παρά της υπο-Ι 
χρέου Δήμητρας συζ. Νικολάου Κυριάκη, συνολικού ποσού δραχμών 
ενός εκατομμυρίου διακοσίων δέκα εννέα χιλιάδων οχτακοσιών 
(1.219.800), εκδοθέντος του υπ’ αριθ. 1088/10.5.1991 γραμματίου 
συστάσεως παρακαταθήκης, αποδοτέου εις τους κατά νόμον αναγνωρι- 
σθησομένους δικαιούχους. Το ως άνω γραμμάτιο κατατέθηκε στη Συμ¬ 
βολαιογράφο Αθηνών Γιαννούλα Ευαγ. Μπαρτσώκα, συνταγείσης της 
υπ’ αριθ. 95/14.5.1991 πράξεως αυτής. 

Η παρακατάθεσις αυτή των χρημάτων, καθώς και επίσημο αντίγ- 
γραφο της πιο πάνω πράξεως της Συμβολαιογράφου Γιαννούλας 
Μπαρτσώκα γνωστοποιήθηκε στους Ευτυχία συζ. Ιωαν. Καρατζαχαλι¬ 
ώτη, Ανθή χήρα Ελευθ. Λίβα και Δημήτριο Ελευθ. Λίβα δια της από 
14.5.1991 εξωδίκου δηλώσεως, ως αποδεικνύεται από τις υπ’ αριθ. 
10221β, 10229β και 10238β εκθέσεων επιδόσεως του Δικαστικού 
Επιμελητού του Πρωτοδικείου Αθηνών, Ευθυμίου Γ. Γκούμα. 

Αθήνα, 22 Μαΐου 1991 
Ο πληρεξούσιος δικηγόρος 
ΣΩΤΗΡΙΟΣ Β. ΔΗΜΑΚΟΣ 

(Αριθμ. διπλ. Δημ. Ταμ. Δικ. Εισ. Αθην. 4698999 της 15.5.91) 

